stanford-oval/wikipedia huggingface dataset:
Analyyttinen jono

Analyyttinen jono on lukujono, jonka n:s termi eli yleinen termi  a_{n} on ilmoitettu indeksin n lausekkeena.
Esimerkki: Jonossa (...0, 2, 4, 6,...) yleinen termi on  a_{n}=2n,n\in \mathbb {Z} . Analyyttisesti merkittynä jono on  (2n),n\in \mathbb {Z} .
Allan Edson

Allan Edson
Aaron Allan Edson (18. joulukuuta 1846 Standbridge, Québec – 1. toukokuuta 1888 Glen-Sutton, Québec) oli kanadalainen taidemaalari. Hänen ensimmäinen opettajansa oli todennäköisesti Montrealissa elänyt yhdysvaltalaistaiteilija Robert Duncanson. Myöhemmin hän opiskeli Lontoossa, Englannissa. Hän kuului Kanadalaisten taiteilijoiden seuran perustajajäseniin ja osallistui näiden ensimmäiseen näyttelyyn vuonna 1868. 1870-lukuun mennessä hänestä oli tullut eräs Kanadan johtavista maisemamaalareista. 1880-luvun alussa hän asui Ranskan Cernay-la-Villessä, jossa hän sai opetusta Léon Pelouselta. Vuosina 1886–87 hän asui Lontoossa.
Edsonin töiden joukossa ovat Sheep in Landscape (1869) ja dramaattisempi The Coming Storm, Lake Memphremagog (1880).
Ali Hassan Mwinyi

| Ali Hassan Mwinyi |
| --- | --- |

Tansanian presidentti
 1985–1995  
Edeltäjä:  Julius Nyerere
Seuraaja:  Benjamin Mkapa
Henkilötiedot
Syntynyt: 8. toukokuuta 1925
Kuollut: 29. helmikuuta 2024 (98 vuotta)
Tiedot
Puolue:  Chama Cha Mapinduzi
Ali Hassan Mwinyi (8. toukokuuta 1925 Kivure – 29. helmikuuta 2024 Dar es Salaam) oli Tansanian presidentti 1985–1995 ja hallitsevan CCM-puolueen johtaja 1990–1995. Hän toimi ennen presidenttikauttaan sisäministerinä ja varapresidenttinä.
Mwinyi oli koulutukseltaan opettaja, ja hän oleskeli Newcastlessa ja Hullissa 1950-luvun puolivälissä.
Presidenttinä Mwinyi aloitti edeltäjänsä Julius Nyereren rakentaman sosialistisen järjestelmän purkamisen. Hinnat vapautettiin, ja maa avattiin ulkomaisille investoinneille. Puolue ja valtionhallinto erotettiin toisistaan, ja 7. toukokuuta 1992 Mwinyin toisella kaudella sallittiin oppositiopuolueet. Samana vuonna rekisteröityi kuusi uutta puoluetta, mutta CCM säilytti johtoasemansa myös vapaissa vaaleissa, ja Mwinyin seuraajaksi tuli 1995 Benjamin Mkapa.
Analyyttinen kemia

Kuuluisia analyyttisiä kemistejä. (Antoine Lavoisier, Gustav Kirchhoff ja Wilhelm Ostwald)
Analyyttinen kemia tutkii aineiden koostumuksia ja menetelmiä niiden määrittämiseksi. Määrityksessä käytetään hyväksi aineiden kemiallisia ja fysikaalisia ominaisuuksia.
Analyyttistä kemiaa hyödynnetään kemian eri alueiden lisäksi muun muassa lääketieteessä, ympäristötieteissä, teollisuudessa ja esimerkiksi rikosten selvittämisessä.
Analyyttinen tutkimus voidaan jakaa kahteen päätyyppiin:
Kvalitatiivisessa eli laadullisessa analyysissä tutkitaan, mitä alkuaineita ja yhdisteitä näyte sisältää. Spesiaatioksi kutsutussa metallien määrityksessä selvitetään myös näytteessä esiintyvien ionien varausaste.
Kvantitatiivisessa eli määrällisessä analyysissä tutkitaan, kuinka paljon tiettyä alkuainetta tai kemiallista yhdistettä näyte sisältää. Nykyaikainen analyyttinen kemia on enimmäkseen kvantitatiivista.
Analyyttisen kemian menetelmiä ovat muun muassa titraukset, kromatografiat sekä gravimetriset, spektrofotometriset ja elektrometriset analyysit. Tehokkaita menetelmiä alkuaineiden määrittämiseksi ovat atomiabsorptiospektroskopia (AAS) ja induktiivisesti kytketty plasma-massaspektrometria (ICP-MS). Orgaanisia yhdisteitä voidaan tutkia esimerkiksi kaasu- tai nestekromatografian ja massaspektrometrian yhdistävillä laitteilla (GC-MS, LC-MS).
Instrumenttianalyyttiset tekniikat eli neste- ja kaasukromatografia, elektroforeettiset menetelmät, massaspektroskopia, spektrometria, AAS, ICP ja erilaiset kaasu- ja nestekromatografian detektointitekniikat ovat tarkempia ja herkempiä kuin monet vanhemmat tekniikat, kuten titraus. Uusimmilla tekniikoilla voidaan tutkia yhdisteitä, joiden konsentraatiot ovat jopa femto- (10-15) tai attogrammoja (10-18) yhdessä grammassa näytettä.
Lähes kaikkiin analyyttisiin menetelmiin sisältyy nykyään kaksi vaihetta. Ensimmäisessä erotetaan näytteen yhdisteet ja toisessa vaiheessa detektoidaan eli havainnoidaan ne. Kromatografiat ja elektromigraatiotekniikat ovat erotustekniikoita ja massaspektrometria ja spektrometria detektointitekniikoita.
Analyyttisen kemian tulokset esitetään aina tilastollisesti, eli näytteestä tehdään mielellään useampia analyysejä. Tulos annetaan analyysien keskiarvona ja tuloksen keskihajonta ilmoitetaan. Jos analyysiä toistetaan paljon ja sitä käytetään rutiininomaisesti, ei samasta näytteestä välttämättä tehdä kovin useita analyysejä. Sen sijaan analyysilaitteiston ja reagenssien kuntoa ja analyysejä suorittavan henkilön taitoja seurataan testaamalla tunnettu näyte säännöllisin väliajoin. Jos tunnetulle näytteelle saadaan analyysissä tilastollisesti poikkeava arvo tai jos tulokset muuttuvat vähä vähältä suuremmiksi tai pienemmiksi, tiedetään, että systeemi tulee tarkistaa ja osa tehdyistä analyyseistä tulee mahdollisesti suorittaa uudelleen.
Ammoniumasetaatti

| Ammoniumasetaatti |
| --- | --- |

Tunnisteet
IUPAC-nimi:  ammoniumasetaatti
CAS-numero:  631-61-8
PubChem CID:  517165 ja 12432
SMILES:  O=C(O)C.N
Ominaisuudet
Molekyylikaava:  C2H3O2NH4
Moolimassa:  77,0825 g/mol
Sulamispiste:  112 °C (385 K)
Kiehumispiste:  (purkautuu)
Tiheys:  1,07 g/cm3
Liukoisuus veteen:  148 g / 100 ml (4 °C)
Ammoniumasetaatti on kemiallinen yhdiste, jonka suhdekaava on C2H3O2NH4 ja molekyylikaava CH3COONH4. Se on läpikuultavista rombisista kiteistä koostuvaa väritöntä tai valkoista kiinteää ainetta, jota valmistetaan reagoittamalla ammoniakkia ja etikkahappoa keskenään.
Käyttö ja ominaispiirteet

Ammoniumasetaattia myydään yleisesti kaupallisesti. Ammoniakin asetaattina se on heikon hapon ja heikon emäksen suola, mistä juontuu osa sille ominaisista kemiallisista piirteistä
Sitä käytetään luonnossa hajoavana yhdisteenä jonkin verran jäänestoaineena.
Monissa yhteyksissä sitä käytetään etikkahappoon seostettuna. Näin saadaan aikaan puskuriliuos, joka luonnossa hajoaa ionittomiksi osasiksi
Ammoniumasetaattia voidaan käyttää Knoevenagel-kondensaatiossa orgaaniseen synteesiin
Sen sulaminen melko alhaisessa lämpötilassa on suolalle suhteellisen harvinainen ominaisuus
Ammoniumasetaatti on hygroskooppinen yhdiste. Kuumennettaessa se herkästi hajaantuu asetamidiksi ja vedeksi:
Voidaan käyttää tislatun veden kanssa reagenssina proteiinien saostuksessa
Käytetään yleisesti massaspektrometriassa vesipuskurina proteiini- ja muiden molekyylien sähkösumutusionisaation (ESI)
Ammoniumasetaatti on pienissä paineissa haihtuvaa. Tämän takia sitä on käytetty haihtumattomia suoloja sisältävien solupuskurien sijasta valmisteltaessa näytteitä massaspektrometriaan.  Haihtuvista suoloista tähän tarkoitukseen on käytetty myös muun muassa ammoniumformiaattia
Ammoniumdivetyfosfaatti

| Ammoniumdivetyfosfaatti |
| --- | --- |


Tunnisteet
CAS-numero:  7722-76-1
PubChem CID:  24402
Ominaisuudet
Molekyylikaava:  NH4H2PO4
Moolimassa:  115,028
Ulkomuoto:  Valkoinen kiteinen aine
Sulamispiste:  190 °C
Tiheys:  1,803 g/cm3
Liukoisuus veteen:  404 g/l (25 °C)
Ammoniumdivetyfosfaatti (NH4H2PO4) eli monoammoniumfosfaatti on ammonium- ja divetyfosfaatti-ionien muodostama epäorgaaninen ioniyhdiste. Yhdistettä käytetään muun muassa lannoitteena ja palonsuoja-aineena.
Ominaisuudet, valmistus ja käyttö

Huoneenlämpötilassa ammoniumdivetyfosfaatti on valkoista kiteistä ainetta. Yhdisteen alkeiskoppi on tetragonaalinen. Aine liukenee erittäin hyvin veteen, ja liuos on heikosti hapan. Ammoniumdivetyfosfaatti liukenee myös hieman etanoliin. Kuumennettaessa voimakkaasti ammoniumdivetyfosfaatti alkaa hajota ammoniakiksi ja polyfosforihapoiksi yli 200 °C:n lämpötilassa. Yhdiste on pietsosähköistä.
Ammoniumdivetyfosfaattia valmistetaan ammoniakki- ja fosforihappoliuosten reaktiolla. Muodostuva tuote kuivataan ruiskukuivaimella tai kuivataan rakeiksi.
Ammoniumdivetyfosfaattia käytetään runsaasti lannoitteena. Muita käyttökohteita ovat paperin ja tekstiilien palonsuojakäsittelyt, metallien juottamisessa fluksina, tulitikkujen valmistus, apuaineena villan värjäyksessä ja pietsosähköisten ominaisuuksien hyödyntäminen esimerkiksi kaikuluotauksessa.
Amazonas

Amazonas voi tarkoittaa jotakin seuraavista neljästä eteläamerikkalaisten valtioiden osa-alueesta, joiden kaikkien nimi on johdettu Amazonjoesta (Río Amazonas). Sana Amazonia viittaa Amazon-jokea ympäröivään laajaan sademetsäalueeseen kokonaisuutena. Se on monen Etelä-Amerikan valtion alueella.
Amazonin allas, alue Amazonjoen ympärillä
Amazonas (Brasilia) – Brasilian osavaltio, joka on vain osa Brasilian Amazoniaa
Amazonas (departementti) – Kolumbian departamento, joka on vain osa Kolumbian Amazoniaa
Amazonas (Peru) – Perun lääni (región), on kapea vuoristoinen suikale Perun Amazonian luoteisosassa.
Amazonas (Venezuela) – Venezuelan osavaltio
Muita merkityksiä:
Amazonas, lautapeli
Amazonas, brasilialainen moottoripyörä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amazonas”, voi hakea sivunnimihaulla, laajalla sivunnimihaulla tai tekstihaulla.
Amok (täsmennyssivu)

Wikisanakirjassa on tähän liittyvä sananselitys: .
Amok voi tarkoittaa ainakin seuraavia:
amok, amok-juoksu
Amok, norjalainen death- ja thrash metal -yhtye
Amok, Sentencedin albumi
amok, kambodžalainen perinneruoka
Amok, videopeli vuodelta 1996
Amok – 71 katkelmaa erään sattuman kronologiasta, Michael Haneken elokuva
Amoc, inarinsaamelainen räppääjä
Amok-kaččâm, Amocin esikoisalbumi
Amok, Stefan Zweigin kirja
Amok, Jorma Ojaharjun kirja
A-mok, Ylen A-ohjelmien kokeellinen ajankohtaisohjelma 1993–1994.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amok”, voi hakea sivunnimihaulla, laajalla sivunnimihaulla tai tekstihaulla.
Alfa Romeo 166

| Alfa Romeo 166 |
| --- | --- |

Valmistustiedot
Valmistusmaa:   Italia
Valmistaja:  Alfa Romeo
Valmistusvuodet:  1998–2007
Korimalli:  4-ovinen sedan
Luokka:  E-segmentti
Edeltäjä:  Alfa Romeo 164
Teknisesti samankaltaisia:  Lancia Kappa
Tekniset tiedot
Moottori:  R4 R5 V6
Iskutilavuus:  2,0–3,2 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 5-vaihteinen automaatti
Alfa Romeo 166 on Alfa Romeon vuosina 1998–2007 valmistama edustusluokan automalli, joka korvasi Alfa Romeo 164:n. Se perustuu samalle pohjalevylle kuin Lancia Kappa. 166 ei saanut itselleen seuraajaa, vaan jäi toistaiseksi valmistajan viimeiseksi malliksi luokassaan.
Bensiinimoottoreina olivat aluksi vapaasti hengittävä 2,0-litrainen (155 hv), turboahdettu 2,0-litrainen (205 hv), 2,5-litrainen V6 (190 hv) ja 3,0-litrainen V6 (226 hv). Dieselinä oli viisisylinterinen 2,4-litrainen (136 hv). V6-moottorien yhteyteen oli valittavana neliportainen Sportronic-automaattivaihteisto.
Facelift-mallin Alfa Romeo 166.
Frankfurtin autonäyttelyssä syyskuussa 2003 esiteltiin kasvojenkohotuksen kokenut 166, joka sai vastikään uudistunutta pienempää 156-mallia vastaavan keulan ilmeen. Uutena moottorina oli 3,2-litrainen V6 (240 hv).
Aiheesta muualla

Kuvia tai muita tiedostoja aiheesta Alfa Romeo 166 Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit:  Giulia · Stelvio · Tonale
Entiset mallit (esittelyvuoden mukaan):  1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit:  Junior
Konseptimallit:  33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot:  Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Allan Tolvanen

Allan Edvin Tolvanen (26. heinäkuuta 1900 Viipuri – 7. syyskuuta 1982) oli suomalainen näytelmäkirjailija.
Teoksia

Kadonnut rannerengas : 1-näyt. huvinäytelmä. Kauppakirjapaino, Viipuri 1933.
Missä olit viime yönä? : 1-yksinäytöksinen huvinäytelmä. Kauppakirjapaino, Viipuri 1934.
Vuonna 2000. Yksinäytöksinen huvinäytelmä, WSOY:n näytelmäsarja n:o 139. WSOY 1935.
Allan Tallqvist

Allan Emil Tallqvist (1. toukokuuta 1909 Lohja – 22. helmikuuta 1970 Helsinki) oli suomenruotsalainen kirjailija.
Tallqvistin kolme 1930-luvulla julkaistua romaania sijoittuivat Helsingin Sörnäisten työläiskaupunginosaan.
Teokset

Topi från Sörnäs.   Söderström, Helsingfors 1930
Jaska och hans tös.   Söderström, Helsingfors 1931
Stålets sång.  Söderström, Helsingfors 1936
Sofus Nielsen

| Mitalit | Mitalit | Mitalit |  |
| --- | --- | --- | --- |
|  Sofus Nielsen vuonna 1912. |  Sofus Nielsen vuonna 1912. |  Sofus Nielsen vuonna 1912. |  |
Maa:   Tanska
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1908 | joukkuekilpailu |  |
|  Hopeaa | Tukholma 1912 | joukkuekilpailu |  |
Sofus Erhard Nielsen (15. maaliskuuta 1888 – 6. elokuuta 1963) oli tanskalainen jalkapalloilija ja olympiamitalisti. Hän oli mukana vuosien 1908 ja 1912 kesälympialaisissa hopeaa voittaneessa Tanskan jalkapallomaajoukkueessa.
Ajattara (yhtye)

| Ajattara> Tiedot |
| --- | --- |
Toiminnassa:  1996–2012, 2016–
Tyylilaji:  black metal
Kotipaikka:  Helsinki,  Suomi
Laulukieli:  suomi
Jäsenet:  Ruoja, laulu, kitara   Raajat, koskettimet   Tohtori Kuolio, basso, taustalaulu   Kalmos, kitara, taustalaulu   Malakias V, rummut   Tartunta, kitara, taustalaulu  
Levy-yhtiö:  Spinefarm, (2001–2009)   Osasto-A, (2011)   Svart, (2017–)  
Aiheesta muualla
Kotisivut
Infobox OKNimi-testi OK: 
Ajattara on suomalainen black metal -yhtye. Ajattara oli alun perin solisti Pasi Koskisen (alias Ruoja) sooloprojekti, jonka hän perusti vuonna 1996 ja lopetti vuonna 2012. Vuosina 1996–2004 Koskinen oli vielä Amorphis-yhtyeen laulajana. Myöhemmin Koskinen jätti Amorphiksen ja keskittyi pääasiallisesti Ajattaraan. Vuonna 2016 yhtye teki paluun esiintymällä Nummirockissa.
Yhtyeen musiikki- ja sanoitustyyli

Ajattara soittaa perusolemukseltaan synkkää ja alakuloista black metallia. Yhtyeen musiikki koostuu yksinkertaisista riffeistä ja melodioista, joita tehostetaan kosketinsoittimilla, joilla luodaan yhtyeen kappaleille ominainen melankolinen tunnelma. Tyypillisestä black metalista poiketen useimmat kappaleet soitetaan keskitempolla ja joskus myös hidastempoisesti, joskin yhtyeellä on useita nopeitakin kappaleita. Yhtyeen laulukieli on suomi ja yhtyeen laulutyyli on pääasiassa black metalille ominaista huutoa, mutta joissakin kappaleissa kuulee myös niin sanottua puhdasta laulua. Joissain kappaleissa sanoitukset muistuttavat hieman myös kalevalaista runomittaa. Yhtyeen kappaleissa usein toistuvia aiheita ovat kuolema, pahuus ja pimeys.
Yhtyeen vaiheet

Yhtyeen kokoonpano on muuttunut monta kertaa. Viimeksi Ajattaran kokoonpano uudistui vuoden 2006 lopussa, kun kaikki jäsenet Pasi Koskista lukuun ottamatta jättivät yhtyeen. Yhtye palasi takaisin miehistönvaihdoksen myötä vuoden 2007 aikana. Ajattara julkaisi Kalmanto-albumin 5. syyskuuta 2007. Ajattara julkaisi 15. huhtikuuta 2009 Noitumaa-albumin. Yhtyeen kahdeksas studioalbumi Murhat julkaistiin 2. helmikuuta 2011. Yhtye lopetti 15. huhtikuuta 2012 ilmoitettuaan siitä Facebook-sivuillaan.
2017 yhtye teki paluun ja julkaisi yhdeksännen studioalbuminsa Lupaus 12. toukokuuta 2017.
Jäsenet

Ruoja – laulu, kitara
Malakias V – rummut
Tohtori Kuolio – basso, taustalaulu
Kalmos – kitara, taustalaulu
Raajat – kosketinsoittimet
Tartunta – kitara, taustalaulu
Jäsenet > Entiset jäsenet

Malakias – rummut
Malakias II – rummut
Malakias III – rummut
Orpo – rummut
Malakias IV – rummut
Samuel Lempo – kitara
Atoni – basso
Akir Kalmo – kosketinsoittimet
Jarmo Ikala – kosketinsoittimet
Irstas – kosketinsoittimet
Diskografia

| --- | --- |
 Studioalbumit Itse (2001)  Kuolema (2003)  Tyhjyys (2004)  Äpäre (2006)  Kalmanto (2007)  Noitumaa (2009)  Joululevy (2009)  Murhat (2011)  Lupaus (2017) :  Singlet ”Ilon juhla” (2004)  ”Joulu-single 2005” (2005)  ”Sika” (2006)  ”Tulppaani” (2007)  ”Aura” (2011)  ”Ave satana” (2017) Demot  Helvetissä on syntisen taivas (1998)  Helvetissä on syntisen taivas – 03.21  Musta lintu – 03.02  Ägräs – 04.27  Sylissä Saatanan kehdon – 04.37  Musta aurinko – 04.19  Veri on elämä – 03.41
Aiheesta muualla

Ajattaran virallinen kotisivu (Arkistoitu – Internet Archive)
Ajattara Metal from Finland -sivustolla (Arkistoitu – Internet Archive)
Ajattara Meteli.netissä
Ajattara Myspacessa (suomeksi)
Ammonios Sakkas

Ammonios Sakkas (m.kreik. Ἀμμώνιος Σακκᾶς, Ammōnios Sakkas, lat. Ammonius Saccas; n. 175–242) oli antiikin kreikkalainen filosofi, jota pidetään uusplatonistisen koulukunnan perustajana.
Elämä

Ammonios Sakkas oli kotoisin Aleksandriasta. Hän oli alun perin kantaja, hänen lempinimensä "Sakkas" tulee sanasta sakkoforos, "säkinkantaja". Hänen elämänsä yksityiskohdista ei tiedetä paljoakaan. Pitkien opiskelujen ja meditaatioiden jälkeen hän avasi filosofikoulun Aleksandriassa. Hänen tunnetuimpia oppilaitaan olivat Herennios, Origenes, Kassios Longinos ja Plotinos.
Ammonios ei itse kirjoittanut mitään, ja pyrki pitämään opetuksensa salaisena pythagoralaisten tavoin. Hänen opetuksistaan tiedetään ainoastaan Plotinoksen kirjoituksista. Tutkijat, kuten Eduard Zeller, ovat kuitenkin sitä mieltä, että hänen näkemyksensä olisivat kuitenkin olleet lähempänä alkuperäisiä platonilaisia, kuin Plotinoksen ajatuksia. Hierokles, joka kirjoitti 400-luvulla, sanoo hänen keskeisimmän opetuksensa olleen eklektistä eli eri oppisuuntia yhdistävää. Hän yhdisti lähinnä platonismia ja aristotelismiä. Hänen ihailijansa sanoivat hänen saattaneen näiden koulukuntien ajatukset sopusointuun keskenään.
Ammonioksen sanotaan kuolleen joskus vuosien 240 ja 245 välillä.
Toinen, kristitty Ammonios Sakkas?

Ammonios Sakkaksen elämän yksityiskohdat ovat niin hämärän peitossa, että hänet sekoitetaan joskus samannimiseen kristittyyn filosofiin. Eusebius sanoo Kirkkohistoriassaan, että tämä olisi syntynyt kristittynä ja pysyi uskossa koko elämänsä, ja olisi jopa kirjoittanut kaksi teosta, Mooseksen ja Jeesuksen harmonia ja Diatessaron (Neljän evankeliumin harmonia). Hieronymus tukee Eusebiusta tässä ajatuksessa. Porfyrios, jota Eusebius käytti lähteenä, sanoo kuitenkin hänen luopuneen uskostaan myöhemmällä iällä, jättämättä jälkeensä yhtään kirjoituksia. Tästä voidaan päätellä, että Eusebius viittaa johonkin toiseen, kristittyyn filosofiin.
Antiikin filosofia  Platonismi
Aleksi Mäkelä (jääkiekkoilija, 1993)

| Aleksi Mäkelä> Henkilötiedot |
| --- | --- |
Syntynyt: 3. toukokuuta 1993 (ikä 31) Kiiminki, Suomi
Kansalaisuus:   Suomi
Jääkiekkoilija
Lempinimi:  Mäksä
Pelipaikka:  puolustaja
Maila:  oikea
Pituus:  180 cm
Paino:  84 kg
Seura
Seura:  SV Ritten/Renon
Sarja:  Alps Hockey League
Pelaajaura
Pääsarjaura:  2015–
Aik. seurat:  Hokki (Mestis) Kärpät (SML) Sport (SML)
Aleksi Mäkelä (s. 3. toukokuuta 1993 Kiiminki) on suomalainen jääkiekkopuolustaja, joka pelaa monikansallisen Alps Hockey Leaguen italialaisjoukkue SV Ritten/Renonissa. Hän laukoo oikealta. Mäkelä sai nimiinsä Oulun Kärppien Suomenmestaruuden ratkaisseen maalin keväällä 2018.
Ainasjärvi

| Ainasjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Lempäälä
Koordinaatit:  61°22′03″N, 23°42′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Siisjärveen 
Järvinumero:  35.211.1.028 
Mittaustietoja
Pinnankorkeus:  122,5 – 125 m 
Rantaviiva:  0,459 km 
Pinta-ala:  0,0118 km² 
 fiAinasjärvi 
Ainasjärvi  on Pirkanmaalla Lempäälän Nurmissa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ainasjärvi on osa Pyhäjärven lähialuetta.
Maantietoa

Järven pituus on 200 metriä, leveys 100 metriä ja sen pinta-ala on 1,2 hehtaaria. Se sijaitsee metsämaaton rinteessä olevassa painaumassa. Siihen ei laske ojia, mutta sen laskuoja lähtee eteläpäästä ja juoksee kaakkoon päin yli 600 metriä laskien Siisjärveen. Ojan varrella sijaitsee pelto, jonka kuivatusvedet kerääntyvät ojaan. Järven rantaviivan pituus on 450 metriä. Ranta on soistunutta metsää. Suon reunaan jyrkkään rinteeseen on rakennettu vapaa-ajan asunto, jonne johtaa metsätie Nurmelta.
Historiaa

Vuonna 1855 julkaistussa Kalmbergin kartastossa järven nimi kirjoitettiin ”Oinasjärvi” . Järvellä oleva vapaa-ajan asunto ei näy vuoden 1991 peruskartassa, joten se on uusi.
A Live Record

| A Live Record Camel |
| --- | --- | --- |

Livealbumin tiedot
 Äänitetty : 1974–1977
 Julkaistu: huhtikuu 1978
 Formaatti: LP, CD
 Tuottaja(t): Rhett Davies, Camel
 Tyylilaji: progressiivinen rock
 Kesto: 97.14
 Levy-yhtiö: Decca Records
Listasijoitukset
  Länsi-Saksa: 34. (15.6.1978)
Camelin muut julkaisut
| Rain Dances 1977 | A Live Record 1978 | Breathless 1978 |
A Live Record on brittiläisen Camel-yhtyeen huhtikuussa 1978 julkaistu livealbumi, joka sisältää materiaalia vuosilta 1974–1977. Kakkoslevy sisältää kokonaisuudessaan The Snow Goose -teoksen.
Kappaleet > Levy 1

Never Let Go – 7.29 (säv. Andrew Latimer)
Song Within a Song – 7.09 ( säv. Peter Bardens, Latimer )
Äänitetty Hammersmith Odeonissa, Lontoossa lokakuussa 1977.
Lunar Sea – 9.01 ( säv. Bardens, Latimer )
Äänitetty Colston Hallissa, Bristolissa lokakuussa 1977.
Skylines – 5.43 ( säv. Bardens, Latimer, Andy Ward )
Äänitetty Leedsin yliopistolla lokakuussa 1977.
Ligging at Louis' – 6.39 (säv. Bardens)
Lady Fantasy: Encounter/Smiles for You/Lady Fantasy – 14.27 ( säv. Bardens, Doug Ferguson, Latimer, Ward )
Äänitetty The Marquee -klubilla, Lontoossa lokakuussa 1974.
Kappaleet > Levy 2

Kaikki kappaleet kirjoittaneet Peter Bardens ja Andrew Latimer.
The Great Marsh – 1.45
Rhayader – 3.08
Rhayader Goes to Town – 5.12
Sanctuary – 1.10
Fritha – 1.22
The Snow Goose – 3.03
Friendship – 1.39
Migration – 3.52
Rhayader Alone – 1.48
Flight of the Snow Goose – 2.59
Preparation – 4.11
Dunkirk – 5.28
Epitaph – 2.34
Fritha Alone – 1.24
La Princesse Perdue – 4.44
The Great Marsh – 2.27
Äänitetty Royal Albert Hallissa, Lontoossa lokakuussa 1975.
Kokoonpano

Andrew Latimer – kitara, huilu, laulu
Peter Bardens – kosketinsoittimet
Doug Ferguson – bassokitara (Levy 1: 5, 6 / Levy 2)
Andy Ward – rummut, lyömäsoittimet
Mel Collins – saksofonit, huilu (Levy 1: 1, 2, 3, 4)
Richard Sinclair – bassokitara, laulu (Levy 1: 1, 2, 3, 4)
Arvostelut

Allmusic () linkki
Amok-kaččâm

| Amok-kaččâm Amoc |
| --- | --- | --- |

Studioalbumin tiedot
 Äänitetty : 2006
 Julkaistu: 6. helmikuuta 2007
 Tuottaja(t): Juan Muteniac
 Tyylilaji: rap, horrorcore
 Kesto: 40.49
 Levy-yhtiö: Tuupa Records
Amok-kaččâm (suom. amokjuoksu) on inarinsaameksi räppäävän Amocin esikoisalbumi. Albumi julkaistiin 6. helmikuuta eli saamelaisten kansallispäivänä vuonna 2007. Albumin ensimmäinen ja ainoaksi jäänyt single "Šaali" julkaistiin joulukuussa 2006. Albumin tuotannosta vastaa kokonaisuudessaan Juan Muteniac.
Kappaleet

Troijalâš hiävuš – 4.03
Šaali – 3.40
Suomâráp uárjih – 3.40
Čalmekäittee – 3.51
Hiärásalmairikoliih – 4.58 (mukana Hannibal, Edorf & Soppa)
Amok-mielâ – 3.51
Speeijâl – 3.15
Amok-kaččâm – 4.55 (mukana Ambassa)
Omo sist – 3.49 (mukana Ružže & Wimme)
Nortenos legioon – 4.22 (mukana Guerra Norte)